CELEX: 22011D0028
Language: sl
Date: 2011-04-01 00:00:00
Title: Sklep Skupnega odbora EGP št. 28/2011 z dne 1. aprila 2011 o spremembi Priloge I (Veterinarske in fitosanitarne zadeve) k Sporazumu EGP

30.6.2011   
            
            
               SL
            
            
               Uradni list Evropske unije
            
            
               L 171/27
            
         SKLEP SKUPNEGA ODBORA EGP
   št. 28/2011
   z dne 1. aprila 2011
   o spremembi Priloge I (Veterinarske in fitosanitarne zadeve) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga I k Sporazumu je bila spremenjena s Sklepom Skupnega odbora EGP št. 99/2010 z dne 1. oktobra 2010 (1).
            
         
               (2)
            
            
               Direktivo Komisije 2010/46/EU z dne 2. julija 2010 o spremembi direktiv 2003/90/ES in 2003/91/ES o določitvi izvedbenih ukrepov za namene člena 7 direktiv Sveta 2002/53/ES in 2002/55/ES glede lastnosti, ki morajo biti zajete kot minimum pri preskušanju, ter minimalnih pogojev za preskušanje nekaterih sort poljščin in zelenjadnic (2) je treba vključiti v Sporazum.
            
         
               (3)
            
            
               Sklep Komisije 2010/377/EU z dne 7. julija 2010 o oprostitvi Estonije nekaterih obveznosti glede uporabe direktiv Sveta 66/402/EGS in 2002/57/ES v zvezi z Avena strigosa Schreb., Brassica nigra (L.) Koch in Helianthus annuus L. (3) je treba vključiti v Sporazum.
            
         
               (4)
            
            
               Ta sklep se ne uporablja za Lihtenštajn –
            
         SKLENIL:
   Člen 1
   Poglavje III Priloge I k Sporazumu se spremeni:
   
               1.
            
            
               v točkah 14 (Direktiva Komisije 2003/90/ES) in 15 (Direktiva Komisije 2003/91/ES) v delu 1 se doda naslednja alinea:
               
                           „—
                        
                        
                           
                              32010 L 0046: Direktiva Komisije 2010/46/EU z dne 2. julija 2010 (UL L 169, 3.7.2010, str. 7).“;
                        
                     
         
               2.
            
            
               za točko 80 (Sklep Komisije 2010/198/EU) pod naslovom „AKTI, KI JIH DRŽAVE EFTE IN NADZORNI ORGAN EFTE USTREZNO UPOŠTEVAJO“ se doda naslednja točka:
               
                           „81.
                        
                        
                           
                              32010 D 0377: Sklep Komisije 2010/377/EU z dne 7. julija 2010 o oprostitvi Estonije nekaterih obveznosti glede uporabe direktiv Sveta 66/402/EGS in 2002/57/ES v zvezi z Avena strigosa Schreb., Brassica nigra (L.) Koch in Helianthus annuus L. (UL L 173, 8.7.2010, str. 73).“
                        
                     
         Člen 2
   Besedilo Direktive 2010/46/EU in Sklepa 2010/377/EU v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 1. maja 2010 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (4).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 1. aprila 2011
      
         
            Za Skupni odbor EGP
         
         
            Vršilec dolžnosti predsednika
         
         Gianluca GRIPPA
      
   
   
      (1)  UL L 332, 16.12.2010, str. 49.
   
      (2)  UL L 169, 3.7.2010, str. 7.
   
      (3)  UL L 173, 8.7.2010, str. 73.
   
      (4)  Navedena ni nobena ustavna zahteva.